kardosdrur/scandi-wiki huggingface dataset:
Boksee

Boksee er en by og kommune i det nordlige Tyskland, beliggende i Amt Preetz-Land i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Boksee er beliggende i landskabet Barkauer Land, ved Bundesstraße 404 mellem Kiel og Bad Segeberg cirka på højde med Preetz. Fra 1911 til 1961 havde Boksee jernbanestation på Kleinbahn Kiel–Segeberg.

Eksterne kilder/henvisninger 

 Kommunens side  på amtets websted].
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Saint-Martin-kanalen

Saint-Martin-kanalen (Canal Saint-Martin) begynder i det nordlige Paris ved Place de Stalingrad og fører ned til Bassin de l'Arsenal indtil Seinen. Kanalen begynder i Bassin de la Villette, ved Canal de l'Ourcq, tilflyder storbyområdet fra nordøst. Kanalen blev bygget efter ordre givet i 1802 af Napoleon, kanalen var dog først færdig i 1825.

Kanalen er 27 meter bred (i de underjordiske dele 16-24 m) og har fem sluser (écluses) – fire af dem dobbeltsluser – og to drejebroer (ponts tournants) med navnene Dieu og Grange-aux-Belles.

Eksterne henvisninger 

 lartnouveau.com - Private Seite mit aktuellen und historischen Photos.

Kanaler i Frankrig
Etableret i 1825
Molenbeek-Saint-Jean

Molenbeek-Saint-Jean (fransk) eller Sint-Jans-Molenbeek (nederlandsk) er en kommune i Brysselregionen i Belgien. Kommunen ligger i regionens nordvestlige del og har (2015) indbyggere.

Eksterne henvisninger 

 Officiel hjemmeside

Kommuner i Belgien
Bruxelles
Frithioff Johansen

Frithioff Johansen (født 19. januar 1939 på Frederiksberg - død 13. november 2015) var en dansk billedkunstner.

Han beskæftigede sig både med skulpturer, malerier, grafik og multimedier. Han studerede først litteratur og var uddannet som bibliotekar. Han debuterede på Kunstnernes Efterårsudstilling og Charlottenborg 1965. Han var medlem af kunstnergrupperne Sonde og Grønningen, i en årrække (1993-99) sad han i Akademiraadets og Kunstnersamfundets jury, derudover også i Statens Kunstfonds billedkunstneriske udsmykningsudvalg (1999-2001). Han var medlem af juryen for Vejprisen og fra 2008 medlem af The International Kepes Society.

Han modtog Eckersberg Medaillen i 1998 og Statens Kunstfonds livsvarige hædersydelse i 2004. Han var gift med Britta Toftlev Johansen.

Hæder 
 Statens Kunstfonds treårige stipendium
 En række arbejds- og rejselegater fra Statens Kunstfond
 Danmarks Nationalbanks Jubilæumsfond af 1968
 Augustinus Fonden
 "Artist in Residence"-stipendium fra Museum of Holography, New York
 1992: Holography Award fra Shearwater Foundation, USA
 VKR's Familiefond
 Oda og Hans Svenningsens Fond
 Gottfred Eickhoff og hustru maleren Gerda Eickhoffs Fond
 Theodor Alfred Christian von Irgens-Bergh født Frankl's Kunstnerlegat
 Aage & Yelva Nimbs Hæderslegat
 Henry Heerups Legat
 1998: Eckersberg Medaillen
 2004: Stipendium fra Shearwater Foundation, USA
 2004: Rejselegat fra Statens Kunstfond til Tysklandsophold
 2004: Statens Kunstfonds livsvarige ydelse
 2005: Årets Frederiksbergkunstner
 2009: Præmieret af Statens Kunstfond i "Open Call 3" for projektet "Return to sender"

Referencer

Eksterne henvisninger 
 

Malere fra Danmark
Billedhuggere fra Danmark
Grafikere fra Danmark
Danskere i 1900-tallet
Danskere i 2000-tallet
Bibliotekarer fra Danmark
Personer fra Frederiksberg
Surrealistiske malere
Kunstnere på finansloven (afdøde)
Personer i Kraks Blå Bog (afdøde)
Modtagere af Eckersberg Medaillen
Værkfortegnelse

Værkfortegnelse eller oeuvrekatalog er en liste over en kunstners værker. Et andet brugt udtryk for en værkfortegnelse er catalogue raisonné, som dog er meget mere omfattende end en liste.

Kunsthistorie
Catalogue raisonné

Catalogue raisonnéer en omfattende værkfortegnelse om en kunstners værker med oplysninger om værkerne.

For at være en catalogue raisonné må den indeholde (for hvert værk):

 Afbildning (I dag: fotografi) eller klar beskrivelse til identifikation af det.
 Materiale(r).
 Hvor har værket været før (tidligere ejere, udstillet osv.)
 Litteratur om værket.
 Størrelse.
 Tilstand.
 Bemærkninger til værket (godt, dårlig, forfalsket?)
 Introduktion i form af kort omtale af kunstnerens liv, uden at være en komplet biografi.
 Signatureksempler.
 Indeks over alle værker:
 Hvor værkerne befinder sig per dato.
 Fortegnelse over akademikere som har omtalt kunstneren og værkerne.

Noter 

Kunsthistorie
Arabisk oryx

Den arabiske oryx (Oryx leucoryx) er et dyr i underfamilien hesteantiloper af skedehornede pattedyr. Det er den mindste af oryxerne  med en skulderhøjde på omkring 1 m og en vægt omkring 70 kg. Pelsen er næsten lysende hvid, og undersiden og benene er brune. Sorte striber kan forekomme, hvor hoved og hals mødes og forskellige steder på hovedet. Begge køn har lange, lige eller let kurvede horn på 50-75 cm.

Den arabiske oryx lever i ørken- eller steppelandskaber på Den Arabiske Halvø. Den var uddød i vild tilstand i begyndelsen af 1970'erne, men overlevede i fangenskab, og siden begyndelsen af 1980'erne er den genudsat med held. I 1986 blev den på IUCN's Rødliste klassificeret som moderat truet, men i 2011 blev den omklassificeret til sårbar. Det estimeredes det år, at der fandtes omkring 1.000 individer i vild tilstand samt 6-7.000 i fangenskab fordelt over hele verden.

Dyrene lever i flokke på normalt mellem to og femten individer af begge køn, men der er rapporteret om flokke på op imod 100 dyr. De hviler normalt om dagen og indtager derfor typisk føde om natten. Den arabiske oryx lever primært af græsarter, men kan også tage for sig af en række andre plantearter. Flokkene har en god sans for kommende regn og kan vandre i store områder for at udnytte regnen og det græs, der kommer frem i den forbindelse.

Referencer

Eksterne henvisninger 

Dyr fra Arabien
Heste- og sabelantiloper
Peshmerga

Peshmerga (Soranikurdisk: پێشمەرگە' kurmanjikurdisk: Pêşmerge, udtalt: pɛʃmærˈɡæ, dvs. ”den, som går døden i møde”) er navnet på de væbnede styrker i den selvstyrende region, Irakisk Kurdistan. Den øverste leder af peshmerga er præsidenten for Irakisk Kurdistan. Peshmerga-styrken selv er i store træk opdelt og kontrolleret af henholdsvis Kurdistans Demokratiske Parti (KDP) og den Patriotiske Union for Kurdistan (PUK), selv om de begge erklærer deres troskab overfor Kurdistans regionale regering. Der er forhandlinger i gang for at få samlet hele styrken under Ministeriet for Peshmergaanliggender. Peshmergastyrkerne har ansvaret for at forsvare landet, befolkningen og institutionerne i den kurdiske region.

Da den irakiske hær ifølge landets forfatning har forbud mod at trænge ind i Irakisk Kurdistan, er det peshmerga, der sammen med andre kurdiske sikkerhedsafdelinger, er ansvarlig for sikkerheden i den kurdiske region. Disse andre afdelinger omfatter den regionale regerings officielle efterretningsvæsen, ”Asayish”, et støttende efterretningsvæsen, ”Parastin u Zanyarî” og militærpolitiet, ”Zeravani”.

Det hævdes, at peshmerga spillede en afgørende rolle i arbejdet på at fange Saddam Hussein. I 2004 fangede kurdiske antiterrorstyrker al-Qaidas nøgleperson, Hassan Ghul, som afslørede identiteten på Osama Bin Ladens budbringer, og dette førte i næste omgang til den såkaldte ”Operation Neptune Spear” og dermed til Osama Bin Ladens død.<ref>[http://www.vocativ.com/usa/nat-sec/cloak-drone-strange-saga-al-qaeda-triple-agent/ Arom Roston: Cloak and Drone: The Strange Saga of an Al Qaeda Triple Agent i Vocativ den 9. januar 2014]  - kontrolleret den 16. november 2015</ref>

Siden Islamisk Stats uventet kraftige offensiv mod Irakisk Kurdistan i august 2014 har peshmerga'' og andre kurdiske styrker fra nabolandene ført en regulær krig mod dem både i Irak og det nordlige Syrien.

Noter

Se også 
 Kurdere
 Kurdistan
 Yazidisme

Kurdistan
Syrien
Mellemøsten
Hære
Terrorangrebet i Beirut november 2015

Terrorangrebet i Beirut fandt sted den 12. november 2015, hvor to selvmordsbombere detonerede eksplosivstoffer i Bourj el-Barajneh, en sydlig forstad til Beirut, Libanon, hvor der fortrinsvis bor Shiamuslimer. Bydelen kontrolleres af Hezbollah. Der rapporteredes om 37 til 43 døde. ISIS har påtaget sig ansvaret for angrebet.

Bomberne eksploderede næsten samtidig og ramte bydelen Borj al-Barajneh, som består af boliger og forretninger. To selvmodsbombere dræbte sig selv, mens en tredje selvmordsbomber blev dræbt i en af eksplosionerne, inden han nåede at udløse sine sprængstoffer. Selvmordsangrebet er blevet betegnet som "det største enkeltstående angreb siden borgerkrigen i Libanon sluttede for 25 år siden i 1990."

Libanesiske styrker anholdt efterfølgende syv syrere og to libanesere. Ifølge den libanesiske indenrigsminister Nuhad Mashnuq var den ene selvmordsbomber og den anden menneskesmugler.

Referencer 

Beirut
Begivenheder i 2015
Terrorhandlinger
Selvmordsangreb
Hérault (flod)

Herault er en fransk flod, som udspringer i Les Cévennes i den sydlige del af Centralmassivet. Den løber mod sydvest og udmunder i Middelhavet syd for Montpellier.

Floden har givet navn til departementet Hérault.
 

Floder i Frankrig
Septembernoten

Septembernoten fra 9. september 1946 er navnet på en britisk note til den danske regering om Sydslesvigs statsretlige forhold.

Den danske befrieselsesregering havde i sin programerklæring af 9. maj 1945 slået fast, at den dansk-tyske grænse lå fast. Men efterhånden opstod der både i Danmark og i Sydslesvig krav om en grænserevision. Op til januar 1946 var der indsamlet en halv million underskrifter til støtte for et krav om, at Sydslesvig skulle blive løsrevet fra tysk styre og en meningsmåling fra samme måned viste, at 75 %  gik ind for en folkeafstemning om landsdelens tilhørsforhold. Den 5. juni 1946 erklærede den danske statsminister Knud Kristensen, at Sydslesvig skulle genvindes folkeligt, kulturelt og dernæst også politisk. Den britiske regering, i hvis besættelseszone Sydslesvig lå, erklærede, at den ikke ønskede problemet liggende uløst. I mellemtiden lod også Sovjetunionen den danske regering forstå, at det ville støtte et dansk krav om Sydslesvig. Der opstod dog uklarhed om den danske regerings reelle grænsepolitiske mål. Det viste sig, at det politiske Danmark var dybt splittet i spørgsmålet om en mulig grænseændring. Regeringen og oppositionen enedes endelig om et memorandum med krav om at få de tyske flygtninge fra områderne øst for Oder-Neisse-linjen fjernet fra Sydslesvig og sikre de danske sydslesvigeres politiske og kulturelle rettigheder.

I noten fra 9. september 1946 fastslog briterne imidlertid, at de ikke ville acceptere den danske regerings ret til at blande sig i forholdene i Sydslesvig. Noten åbnede derimod mulighed for en grænserevision. Briterne foreslog, at der enten kunne gennemføres en udveksling af de to mindretal eller en grænseregulering med eller uden folkeafstemning. Med septembernoten pressede briterne den danske regering til at bekende kulør. Den danske regering svarede i oktobernoten den 19. oktober 1946, at den ikke ville have en umiddelbar ændring af Sydslesvigs statslige tilhørsforhold, men ønskede at de danske sydslesvigere skulle have ret til at udøve deres national selvbestemmelsesret. En henvendelse til regeringen fra sydslesvigsk side 25. september 1946 med forventning om en ny folkeafstemning forblev ubesvaret.

Noter

Eksterne henvisninger 
 Den Store Danske: Sydslesvig
 Grænseforenignen: Oktobernoten 

Sydslesvig
Danmark i 1940'erne
Danmarks udenrigspolitik
Diplomati
Chipping Norton

Chipping Norton er en købstad og civil parish i Cotswold Hills i distriktet West Oxfordshire i Oxfordshire i England. Byen ligger omkring 19 km sydvest for Banbury og 29 km nordvest for Oxford. Ved folketællingen i 2011 havde Chipping Norton et indbyggertal på 6.337.

Rollright Stones er en stencirkel i Chipping Norton, der viser, at der har boet mennesker i forhistorisk tid. Chipping Norton Castle var en motte-and-bailey-fæstning, der blev opført af nomannerne. Byen voksede op omkring denne fæstning. I dag er kun en del af jordvoldene tilbage.

Notable beboere 
Sarah Averill, Salem "heks".
Geoffrey Burbidge, astronomiprofessor.
Jeremy Clarkson, tidligere vært på Top Gear, journalist og forfatter.
James Hind, landevejsrøver født i 1616 og henrettet for forræderi i 1652
Conroy Maddox, surrealistisk maler boede i Chipping Norton 1929–33.
Prinsesse Margaretha, søster til Kong Carl 16.
Janice Meek, verdensrekordholder i havroning
Wentworth Miller, amerikansk skuespiller
Keith Moon, trommeslager i The Who ejede Crown and Cushion Hotel på High Street.
Simon Nicol, guitarist sanger i Fairport Convention 
Walter Padley, fagforeningsmand og politiker
Dominic Sandbrook, historiker
Charles Stewart Parnell, leder af Irish Parliamentary Party gik i skole i 1850'erne
Præsten Edward Stone, opdager af det aktive stof i aspirin, boede i byen
Barbara Toy, rejseforfatter og dramatiker. 
Elizabeth Jane Weston, neo-latinsk digter også kendt som Westonia , født 1581.
Vivian Woodell, grundlægger af Phone Co-op, som ligger i byen.
David Cameron, Storbritanniens premierminister fra 2010 til 2016.

Referencer 

Byer i England
Oxfordshire
Lundtofte Boldklub

Lundtofte Boldklub (eller Lundtofte BK, LBK, LB) er en dansk fodboldklub belligende i Kongens Lyngby nord for København. Klubben blev stiftet i 1934. Klubben spiller i .
Lundtofte Boldklub spiller til dagligt på Lundtofte Idrætsplads.

Historiske slutplaceringer 
 2023-24: Sjælland Serie 1
  
 2021-22: Sjællandsserien, Pulje 1 - 9. plads
 2020-21: Sjællandsserien, Nedrykningspulje 1 - 3. plads
 2019-20: Sjællandsserien, pulje 1 - 11. plads
 
 2017-18: Sjællandsserien, pulje 1 - 10. plads
 
 
 
 2013-14: Sjælland Serie 1, Pulje 1 - 5. plads
 
 
 2010-11: Sjælland Serie 1, Pulje 1 - 8. plads
 2009-10: Sjælland Serie 1, Pulje 1 - 9. plads
 
 2007-08: Sjælland Serie 2, Pulje 2 - 9. plads
 
 2005-06: Sjælland Serie 1, Pulje 1 - 5. plads
 
 
 
 
 2002-03 Efterår: Kvalifikationsrækken Pulje 2 - 2. plads
 
 2000-01: Danmarksserien, Pulje 1 - 10. plads
 1999-00: Danmarksserien, Kreds 2 - 5. plads
 1998-99: Danmarksserien, Kreds 2 - 6. plads
 1997-98: Danmarksserien, Kreds 2 - 7. plads
 1996-97: Danmarksserien, Kreds 2 - 10. plads
 1995-96: Danmarksserien, Kreds 1 - 9 plads
 1994-95: Danmarksserien, Kreds 1 - 8. plads
 1993-94: Danmarksserien, Kreds 1 - 13. plads
 1992-93: Danmarksserien, Kreds 1 - 7. plads
 1991-92: Danmarksserien, Kreds 1 - 7. plads
 1991: Danmarksserien, Kreds 1 - 3. plads

Noter 

 Lundtofte Boldklub's hjemmeside

Fodboldklubber i Sjællandsserien
Etableret i 1934
Fodboldklubber under DBU Sjælland
Lyngby-Taarbæk Kommune
Boldklub
Sport i Kongens Lyngby
To plus fire-aftalen

To plus fire-aftalen (eller Traktaten om den endelige afklaring af Tysklands forhold. ) var en traktat, der i 1990 forhandledes mellem Forbundsrepublikken Tyskland og den Tyske Demokratiske Republik (de "to"), og de fire magter, som besatte Tyskland i slutningen af Anden Verdenskrig: Frankrig, Sovjetunionen, Storbritannien og USA. I traktaten giver de fire besættelsesmagter afkald på alle rettigheder de har haft i Tyskland, så det forenede Tyskland kunne blive en fuldt suveræn stat det følgende år.

Eksterne henvisninger 

 Hele teksten i traktaten (USAs ambasade i Tyskland)

Tysklands historie
Whirlpool

Whirlpool er et engelsk ord for vandhvirvel.

Det kan henvise til:
 Whirlpool Corporation - en amerikansk producent af husholdningsmaskiner
 Whirlpool badekar - et spabad eller boblebad

Film 
 Whirlpool (film fra 1934) - en spændingsfilm instrueret af Roy William Neill
 Whirlpool (film fra 1949) - en film instrueret af Otto Preminger
 Whirlpool (film fra 1959) - en film instrueret af Lewis Allen
 Whirlpool (film fra 1970) - en dansk spillefilm

Musik 
 Whirlpool Productions - et tysk houseband
Champignon-slægten

Champignon-slægten (Agaricus) er svampeslægt, der tilhører ordenen Agaricales, som omfatter både spiselige og giftige arter og formentlig har over 300 arter.. Slægten omfatter både havechampignon og markchampignon.

Noter

Eksterne henvisninger 

Svampeslægter
Champignon-familien
Bothkamp

Bothkamp er en by og kommune i det nordlige Tyskland, beliggende i Amt Preetz-Land i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Bothkamp er beliggende ved Bundesstraße 404 mellem Kiel og Bad Segeberg cirka på højde med Preetz. Til Bothkamp hører Bothkamper See, hvor floden Ejderen har sit udspring, og herregården Bothkamp. Landstraße 49 går gennem kommunen, og forbinder fra Nettelsee B 404 med motorvejen A 7 ved Bordesholm.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Kattehunden

Kattehunden er en amerikansk animationsserie skabt af Peter Hannan og blev sendt siden 1998 til 2005 på Nickelodeon. Det handler om levetiden af to forbundne brødre, med den ene halvdel er en kat og den anden en hund.

Eksterne henvisninger 
 

Animerede tv-serier fra USA
Amerikanske tv-serier fra 1990'erne
Amerikanske tv-serier fra 2000'erne
Tv-programmer fra Nickelodeon
Lige fra hjertet

Lige fra hjertet er et studiealbum af den danske dansktopsangerinde Birthe Kjær. Det udkom den 13. november 2015 på Ariola og Sony Music. Albummet er produceret af Søren Bundgaard, mens vokalen er produceret af Ivan Pedersen. Lige fra hjertet er indspillet i Nashville, USA.

Spor

Kilder 

Album fra 2015
Album fra Danmark
Christina Durinck

Christina Durinck (født 1981) har siden 2014 været formand for Farmakonomforeningen, der er faglig forening for landets farmakonomer. Forud for det var hun næstformand i Farmakonomforeningen i syv år. Hun er uddannet farmakonom fra Farmakonomskolen på Pharmakon.
 
Christina Durinck er medlem af forretningsudvalget i FTF, næstformand i Pensionskassen for Farmakonomer, bestyrelsesmedlem i FTF-A og sidder blandt andet i Sundhedskartellets Forhandlingsudvalg og Sundhedsvæsenets Disciplinærnævn.

Referencer 

Foreningsformænd fra Danmark
Farnavaz 1. af Iberien

Farnavaz 1. (, 326 f.Kr. til 234 f.Kr.) konge af Iberien og Kolchis (Georgien) fra 299 f.Kr. til 234 f.Kr.

Referencer 
 Georgian royal annals, Life of Pharnavaz: The first Georgian king of Kartli, Part IV
 Suny, Ronald Grigor (1994) The Making of the Georgian Nation (2nd edition). Indiana University Press, .

Konger
Religionsstiftere
Green (R.E.M.-album)

Green er det sjette studiealbum fra det amerikanske alternative rockband R.E.M.. Det blev udgivet i 1988, og var gruppens første udgivelse på Warner Bros. Records. For at promovere albummet udført R.E.M. en turne på 11 måneder og udgav singlerne "Orange Crush", "Stand", "Pop Song 89" og "Get Up".

Spor 
Alle sange er skrevet af Bill Berry, Peter Buck, Mike Mills og Michael Stipe.

Side et – "Air side"
 "Pop Song 89" – 3:04
 "Get Up" – 2:39
 "You Are the Everything" – 3:41
 "Stand" – 3:10
 "World Leader Pretend" – 4:17
 "The Wrong Child" – 3:36

Side to – "Metal side"
 "Orange Crush" – 3:51
 "Turn You Inside-Out" – 4:16
 "Hairshirt" – 3:55
 "I Remember California" – 4:59
 "Untitled" – 3:10

25-års jubilæums dobbelt-CD – Live in Greensboro, 1989
 "Stand" – 3:01
 "The One I Love" – 3:18
 "So. Central Rain (I'm Sorry)" (digital download bonus track) – 3:39
 "Turn You Inside Out" – 4:09
 "Belong" – 4:09
 "Exhuming McCarthy" – 3:14
 "Good Advices" – 3:11
 "Orange Crush" – 3:41
 "Feeling  Pull" (digital download bonus track) – 6:18
 "Cuyahoga" – 4:11
 "These Days" – 3:36
 "World Leader Pretend" – 4:13
 "I Believe" – 4:14
 "I Remember California" (digital download bonus track) – 5:23
 "Get Up" – 2:34
 "Life and How to Live It" – 4:23
 "It's the End of the World as We Know It (And I Feel Fine)" – 4:32
 "Pop Song 89" – 3:10
 "Fall On Me" – 2:56
 "You Are the Everything" – 4:29
 "Begin the Begin" – 3:38
 "King of Birds" (digital download bonus track) – 5:09
 "Strange" (digital download bonus track) – 2:44
 "Low" – 5:19
 "Finest Worksong" – 3:43
 "Perfect Circle" - 4:08

Record Store Day 2013 Exclusive – Live in Greensboro EP

 "So. Central Rain (I'm Sorry)" – 3:39
 "Feeling  Pull" – 6:18
 "Strange" – 2:44
 "King of Birds" – 5:09
 "I Remember California" – 5:23

Hitlister 
Album

Singler

Referencer

Eksterne henvisninger 
 

R.E.M.-album
Album fra 1988
Bukhara-Emiratet

Bukhara-emiratet () var en centralasiatisk stat, som eksisterede fra 1785 til 1920. Den omfattede landområdet mellem floderne Amu-Darja og Syr-Darja, tidligere kendt som Transoxanien. Dens kerneterritorium var landområdet langs nedre del af floden Zeravsjan, og dens urbane centrum var oldtidsbyerne i Samarkand og emiratets hovedstad, Bukhara. Staten eksisterede på samme tid som Khiva-khaganatet i vest, i Khwarezm, og Kokand-khanatet i øst, i Fergana.

Historie 

Bukhara-emiratet blev officielt grundlagt i 1785, og staten skulle styres af Manghit-dynastiets emir, Shah Murad. I løbet af det 18. århundrede havde emirerne gradvis taget kontrol over Bukhara-khaganatet, fra deres position som ataliq. Omkring 1740-tallet, da khanatet blev overvundet af Nadir Shah af Persien, stod det tydeligt, at emirerne for alvor sad på magten. I 1747, efter Nadir Shahs død, dræbte ataliq Muhammad Rahim Bi astrakhaniderne Abulfayz Khan og hans søn og satte dermed en stopper for Astrakhanid-dynastiet. Fra da af tillod emirerne, at khanerne "legede" med magten, helt frem til at Shah Murad overtog tronen efter Abu l-Ghazi Khans død.

I 1868 tabte emiratet en krig med det russiske kejserdømme, som havde planer om at kolonisere regionen. Rusland overtog store dele af emiratets territorium, herunder Samarkand. I 1873 blev de resterende dele af emiratets gamle territorium til et russisk protektorat, og blev snart indesluttet af guberniaet Turkestan.

I 1920 blev Bukhara-Emiratet overvundet af bolsjevikkerne og erstattet af den Usbekiske Socialistiske Sovjetrepublik. Reformisterne inden for emiratet havde vendt sig til de russiske revolutionære for at få militær assistance, efter at den konservative emir, Muhammed Alim Khan, nægtede at slippe sit greb om magten. Den røde hær udførte et mislykket angreb i marts 1920 og havde større held med sig i september samme år. I dag udgør det opløste emirats territorium hovedsagelig Usbekistan, med undtagelse af visse dele i Tadsjikistan, Turkmenistan og Kasakhstan.

Kultur 
Europæerne kom til Centralasien omkring 1600-tallet, og der så de jøder, som levede i Bukhara-emiratet. De navngav dem de bukhariske jøder. Senere flyttede de bukhariske jøder til lande som blandt andet Tadsjikistan og andre dele af Usbekistan, fordi muslimerne ville tvinge dem til at konvertere til islam eller dø. Store grupper af jøder blev til stadighed nødsaget til at flytte for at holde sig selv og deres religion i live.

Noter

Eksterne henvisninger 
 Salmonsens Konversationsleksikon, 2. udgave, bind IV (1916), s. 187-188; opslag: Buchara
 
 
 O. Olufsen: "Beboelser og Beboelsesforhold i Bukhara, Khiva og Turkestan" (Geografisk Tidsskrift, Bind 17; 1903)
 O. Olufsen: "Muhamedanske Gravminder i Transkaspien, Khiva, Bukhara, Turkestan og Pamir, I" (Geografisk Tidsskrift, Bind 17; 1903)
 O. Olufsen: "Muhamedanske Gravminder i Transkaspien, Khiva, Bukhara, Turkestan og Pamir, II" (Geografisk Tidsskrift, Bind 17; 1903)

Ruslands historie
Tadsjikistan
Usbekistan
Etableret i 1785
Ophørt i 1920
Forhenværende emirater
Großbarkau

Großbarkau er en by og kommune i det nordlige Tyskland, beliggende i Amt Preetz-Land i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Großbarkau er beliggende øst for Bundesstraße 404 mellem Kiel og Bad Segeberg omkring 9 km nordøst for Bordesholm og omkring 11 km syd for Kiel. Fra 1911 til 1961 havde Großbarkau jernbanestation på Kleinbahn Kiel–Segeberg, og fra 1910 til 1930 også trinbræt på Kleinbahn Kirchbarkau–Preetz–Lütjenburg.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön